
ข้อมูลประกอบการพิจารณาจัดตั้งสถาบันพัฒนาฝีมือแรงงานฉะเชิงเทรา
ส่วนที่ 1 ภาพรวม (25 แห่งเดิม และที่ขอเพิ่มใหม่)
(1) เหตุผลความจำเป็นในการจัดตั้งสถาบันฯ ในพื้นที่ 
ปัจจุบันกรมพัฒนาฝีมือแรงงานมีภารกิจด้านการพัฒนาฝีมือแรงงาน ประกอบด้วย งานทดสอบมาตรฐานฝีมือแรงงาน งานรับรองความรู้ความสามารถ งานรับรองหลักสูตรและอนุมัติค่าใช้จ่ายในการฝึกอบรมของสถานประกอบกิจการ งานกู้ยืมเงินกองทุนพัฒนาฝีมือแรงงาน งานช่วยเหลือหรืออุดหนุนสถานประกอบกิจการ 
งานฝึกอบรมฝีมือแรงงาน กลุ่มเป้าหมายประกอบด้วย แรงงานใหม่ที่จะเข้าสู่ตลาดแรงงาน แรงงานในสถานประกอบกิจการ ผู้ประกอบกิจการ ผู้ด้อยโอกาสทางสังคม ทหารประจำการ ผู้ต้องขัง 
แนวทาง/ทิศทางในอนาคตของสถาบันพัฒนาฝีมือแรงงานฉะเชิงเทราปรับเปลี่ยนตำแหน่งหน้าที่ (positioning)  และบทบาท (role) จากผู้ดำเนินการพัฒนาฝีมือแรงงาน มาเป็นหน่วยงานที่เปิดโอกาส ประสาน อำนวยความสะดวก (Facilitator /Coordinator)  ให้ภาคส่วนต่าง ๆ ในแต่ละพื้นที่ ทั้งภาครัฐและเอกชน เข้ามามีส่วนร่วมบทบาทในการพัฒนาฝีมือแรงงานประสานให้เกิดการดำเนินงานในลักษณะของเครือข่าย มุ่งเน้นบทบาทในการกำกับดูแล (Regulator) การรับรองความรู้ความสามารถ การทดสอบมาตรฐานฝีมือแรงงานแห่งชาติ การฝึกอบรมฝีมือแรงงาน มุ่งเน้นบทบาทในการขับเคลื่อนนโยบาย (Policy Advisor) ผ่านกลไกคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) เพื่อดำเนินการขับเคลื่อนแผนพัฒนากำลังแรงงานจังหวัดฉะเชิงเทรา การเสนอแนะนโยบาย / บริหารนโยบาย (Policy Advisor) การพัฒนาฝีมือแรงงานในเขตพื้นที่ความรับผิดชอบ รวมทั้งการให้คำปรึกษาแก่หน่วยงานต่าง ๆ ในเครือข่าย
	(2) บทบาทและทิศทางการดำเนินงานของกรมในอนาคต
	2.1 การเป็นผู้ขับเคลื่อนนโยบาย (Policy Advisor) โดยการจัดทำแผนพัฒนากำลังแรงงานจังหวัด ภายใต้คณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.)
2.2 การรักษา บังคับใช้กฎหมายและการอนุมัติ อนุญาต (Regulator) มีบทบาทหน้าที่จัดทำมาตรฐานฝีมือแรงงานแห่งชาติ กำกับดูแลและให้ใบอนุญาตศูนย์ทดสอบมาตรฐานฝีมือแรงงานแห่งชาติ/สถานทดสอบฝีมือคนหางานเพื่อไปทำงานในต่างประเทศ/ศูนย์ประเมินความรู้ความสามารถ/ศูนย์ฝึกอบรมฝีมือแรงงาน กำกับดูแลคุณภาพการดำเนินการ และกำกับดูแลศูนย์ทดสอบมาตรฐานฝีมือแรงงานแห่งชาติ  สถานทดสอบฝีมือคนหางานเพื่อไปทำงานในต่างประเทศ/ศูนย์ประเมินความรู้ความสามารถ พร้อมทั้งเห็นชอบหลักสูตรและอนุมัติค่าใช้จ่ายในการฝึกอบรมของสถานประกอบกิจการ รวมทั้งรับรองมาตรฐานฝีมือแรงงานของผู้ประกอบอาชีพในสถานประกอบกิจการ
2.3 การส่งเสริมและถ่ายทอดองค์ความรู้ (Facilitator) มีความเกี่ยวข้องโดยมีบทบาทหน้าที่สนับสนุนสถานประกอบกิจการให้จัดทำมาตรฐานฝีมือแรงงานของผู้ประกอบอาชีพ ให้คำปรึกษาและสนับสนุนจัดตั้งศูนย์ฝึกอบรมฝีมือแรงงาน/ศูนย์ทดสอบมาตรฐานฝีมือแรงงานแห่งชาติ/สถานทดสอบฝีมือคนหางานเพื่อไปทำงานในต่างประเทศ/ศูนย์ประเมินความรู้ความสามารถ พร้อมทั้งส่งเสริมการฝึกฝีมืออบรมแรงงานของสถานประกอบกิจการ ผ่านระบบสิทธิประโยชน์ตามพระราชบัญญัติส่งเสริมการพัฒนาฝีมือแรงงาน พ.ศ. 2545  บริหารจัดการกองทุนพัฒนาฝีมือแรงงาน
2.4 การจัดบริการภาครัฐให้ประชาชน (Operator) โดยมีบทบาทหน้าที่การบูรณาการฝึกอบรมฝีมือแรงงานสาขาที่ขาดแคลน ฝึกเตรียมความพร้อมให้แก่เครือข่ายพัฒนาฝีมือแรงงาน ฝึกรองรับการขยายตัวทางเศรษฐกิจ เพื่อลดปัญหาขาดแคลนแรงงานฝีมือในพื้นที่จังหวัดฉะเชิงเทรา
(3) กำหนดตัวชี้วัดสำคัญเพื่อวัดความสำเร็จจากการจัดตั้งสถาบันฯ (เป้าหมาย 3 ปี)
	1. แรงงานที่ได้รับการพัฒนาฝีมือตามมาตรฐานฝีมือแรงงาน  ไม่น้อยกว่าร้อยละ  90 
	2. ผู้ผ่านการพัฒนาฝีมือแรงงานมีรายได้เฉลี่ยต่อเดือนต่อครัวเรือนเพิ่มขึ้น ร้อยละ 3 ต่อปี	

ส่วนที่ 2 เหตุผลประกอบการจัดตั้งสถาบันฝีมือแรงงานจังหวัด รายจังหวัด (25 จังหวัดเดิม + 20 จังหวัดใหม่)
	หัวข้อ
	คำอธิบาย

	1. ทิศทางการพัฒนาของจังหวัด/พื้นที่ 
	จังหวัดฉะเชิงเทรามีการพัฒนาเมืองใหม่ เมืองสมาร์ทซิตี้ ตามนโยบายรัฐบาลเพื่อรองรับการพัฒนาของพื้นที่ EEC และการขยายตัวของกรุงเทพฯ เป็นเมืองน่าอยู่มาตรฐานระดับโลกและนโยบายรัฐบาลกำหนดให้จังหวัดฉะเชิงเทราเป็นพื้นที่ต้นแบบอุตสาหกรรมเชิงนิเวศ เอื้อให้เกิดการขยายผลการพัฒนาภาคอุตสาหกรรมที่เป็นมิตรกับสิ่งแวดล้อมมากขึ้น อีกทั้งการพัฒนาศูนย์ขนส่งระบบราง อุตสาหกรรมยานยนต์ โครงการจัดตั้งศูนย์ทดสอบยานยนต์ยางล้อแห่งชาติ การพัฒนารถไฟความเร็วสูง และการขยายทางหลวงสายหลัก เช่น ทางหลวงหมายเลข 304 314 และ 315 มีถนนวงแหวนมอเตอร์เวย์ใหม่ช่วยสนับสนุนประสิทธิภาพและลดต้นทุนของการขนส่งโลจิสติกส์ ให้กับภาคอุตสาหกรรม ภาพของจังหวัดฉะเชิงเทรา 1) เมืองและชุมชนรองรับเขตพัฒนาพิเศษภาคตะวันออก 2) เมืองและชุมชนอยู่อาศัยชั้นดี 3) การพัฒนาเมืองเกษตรกรรมอย่างยั่งยืน 

	2.เป้าหมายการพัฒนากำลังแรงงานของจังหวัด 
	พัฒนากำลังแรงงานของจังหวัดฉะเชิงเทราให้มีทักษะฝีมือตามมาตรฐานฝีมือแรงงาน เพื่อเพิ่มศักยภาพในการผลิตและจูงใจในการลงทุน สอดคล้องกับความต้องการของตลาดแรงงาน ประชาชนมีงานทำ มีรายได้ที่เพิ่มขึ้น มีคุณภาพชีวิตที่ดีโดยมุ่งเน้นการพัฒนาแรงงานในภาคการเกษตร ภาคอุตสาหกรรม ภาคการท่องเที่ยว

	3. ความต้องการกำลังแรงงานจังหวัด (Demand)
	แนวโน้มของตลาดแรงงานจังหวัดฉะเชิงเทราปี 2562 จังหวัดฉะเชิงเทรามีความต้องการแรงงาน จำนวน 4,271 คน ปี 2563 จำนวน 31,073 คน เพิ่มขึ้น 627.53% จากปี 2562ปี 2564จำนวน 9,820 คน ลดลง 68.4 % จากปี 2563
ความต้องการแรงงานในพื้นที่เปรียบเทียบจำนวนกำลังแรงงานในพื้นที่หรืออัตราการว่างงาน 
ปี 2563 จังหวัดฉะเชิงเทรา มีกำลังแรงงานรวม 449,226 คน 
[image: รูปภาพประกอบด้วย โต๊ะ

คำอธิบายที่สร้างโดยอัตโนมัติ]
[bookmark: _GoBack]ข้อมูลผู้ว่างงานรายปี 2563 ของจังหวัดฉะเชิงเทรา มีจำนวน 6,381 คน อัตราว่างงานคิดเป็นร้อยละ 1.42 
การเปรียบเทียบผล ความต้องการแรงงานกับผู้ว่างงานพบว่าความต้องการแรงงานปี 2564 มีจำนวน 9,820 คน และมีผู้ว่างงานจำนวน 6,381 คน ดังนั้น ความต้องการแรงงานจึงมีจำนวนสูงกว่าผู้ว่างงานจำนวน 3,439 คน คิดเป็นร้อยละ 64.98 กรมพัฒนาฝีมือแรงงานจึงต้องพัฒนากำลังแรงงานในระบบอัตโนมัติและหุ่นยนต์ ดิจิทัล เทคโนโลยีชั้นสูง เครื่องจักรกล เพื่อแก้ไขปัญหาการขาดแคลนแรงงาน

	4. การพัฒนากำลังแรงงาน (Supply)
	1. ผู้ขับเคลื่อนนโยบาย (Policy Advisor) และให้คำปรึกษาต่าง ๆ
มุ่งเน้นภารกิจด้านการกำหนดนโยบาย กำหนดยุทธศาสตร์/ปรับโครงสร้าง /ปรับปรุงหลักเกณฑ์ เงื่อนไข วิธีการ/พัฒนาบุคลากร/อื่น และให้คำปรึกษาแนะนำองค์กรภาครัฐและเอกชนที่เกี่ยวข้อง /พัฒนาระบบรูปแบบ/การบริหารค่าจ้างค่าตอบแทน
2. ผู้กำกับดูแล (Regulator)
- การกำกับดูแล โดยให้การรับรองการทดสอบมาตรฐานฝีมือแรงงาน ศูนย์ฝึกอบรมฯ/ศูนย์ทดสอบมาตรฐานฯ/สถานทดสอบฝีมือฯ/ศูนย์ประเมินความรู้ฯ/การรับรองความรู้ความสามารถ/สิทธิประโยชน์/การรับรองมาตรฐานฝีมือแรงงานของผู้ประกอบอาชีพ/รับรองหลักสูตรและอนุมัติค่าใช้จ่ายในการฝึกอบรมทำการเชื่อมต่อการพัฒนาฝีมือแรงงานกับการจูงใจให้สถานประกอบกิจการ 
3. ผู้ส่งเสริมสนับสนุน (Facilitator)
- ทำการสนับสนุน อำนวยความสะดวก และช่วยประสานความร่วมมือกับเครือข่ายเพื่อทำการร่วมมือพัฒนาฝีมือแรงงงาน ประสานการนำบุคลากรที่มีความสามารถเฉพาะ รวมทั้งการแลกเปลี่ยนความรู้  
- พัฒนาเครือข่ายต่าง ๆ และส่งเสริมให้แต่ละองค์กรสามารถพัฒนาหลักสูตร ตามความต้องการของตนเอง ตัวอย่าง เช่น ส่งเสริมผู้ประกอบการให้พัฒนาหลักสูตร 
4. ผู้ดำเนินการ (Operator)บูรณาการกับเครือข่ายในพื้นทิ่ ๑) ฝึกอบรมฝีมือแรงงาน สาขาที่ขาดแคลน/ฝึกรองรับผู้ขอมีหนังสือรับรองความรู้ความสามารถ ๒) ฝึกเตรียมความพร้อมตามกระบวนการพัฒนาฝีมือแรงงาน ๓) บูรณาการการทดสอบมาตรฐานฝีมือแรงงาน ๔) ฝึกครูฝึกต้นแบบให้ สถานประกอบกิจการ/กลุ่มอาชีพ

	5. กลไกการพัฒนากำลังแรงงาน
	[image: ]1. ใช้กลไก การดำเนินงานของคณะอนุกรรมการพัฒนาแรงงานและประสานงานการฝึกอาชีพจังหวัด (กพร.ปจ.) 
2. บูรณาการทำงานร่วมกับสถาบันการศึกษา หน่วยงานภาครัฐ ภาคเอกชน อาทิ
2.1 บูรณาการพัฒนาหลักสูตรการฝึกอบรม กับมหาวิทยาลัยราชภัฏราชนครินทร์ 2.2 จัดตั้งศูนย์ทดสอบมาตรฐานฝีมือแรงงาน  จำนวน 9 แห่ง เช่น วิทยาลัยเทคนิคฉะเชิงเทรา บริษัท บางกอกโคมัตสุ ฟอร์คลิฟท์ จำกัดวิทยาลัยเทคโนโลยียานยนต์โตโยต้ามหาวิทยาลัยราชภัฏราชนครินทร์บริษัท VCS (Thailand) จำกัด 2.3 บูรณาการกับบริษัท ส.เจริญ อีเล็คโตรเพลท จำกัด จัดทำมาตรฐานผู้ประกอบอาชีพ 

	6. ประมาณการค่าใช้จ่ายที่เพิ่มขึ้น
	เพิ่มงบบุคลากร เป็นเงิน 92,400 บาท

	7. ผลสัมฤทธิ์ที่คาดว่าจะได้รับ

	เป้าหมายการดำเนินการล่วงหน้า 3 ปี
จำนวนผู้เข้ารับการฝึกอบรม ปี 2566 จำนวน 3,000 คน ปี 2567 จำนวน 4,000 คน 
ปี 2568 จำนวน 5,000 คน
จำนวนผู้เข้ารับทดสอบมาตรฐาน ปี 2566 จำนวน 300 คน ปี 2567 จำนวน 400 คน 
ปี 2568 จำนวน 500 คน
จำนวนผู้เข้ารับการประเมินความรู้ความสามารถ ปี 2566 จำนวน 400 คน ปี 2567 จำนวน 700 คน ปี 2568 จำนวน 1,000 คน
จำนวนผู้เข้ารับการส่งเสริมการพัฒนาฝีมือแรงงานปี 2566 จำนวน 104,000 คน ปี 2567 จำนวน 105,000 คน ปี 2568 จำนวน 106,000 คน
· ร้อยละการมีงานทำของผู้ผ่านการพัฒนาฝีมือแรงงาน ไม่น้อยกว่า 70  
· ประมาณการรายได้ของผู้ผ่านการฝึกอบรม 12,000 – 15,000 บาท
· มูลค่าทางเศรษฐกิจที่เพิ่มขึ้นจากการพัฒนาฝีมือแรงงาน
ปี 2566 : 157,765,104 บาท ปี 2567 : 210,353,472 บาท ปี 2568 : 262,940,000 บาท
(มูลค่าGPPจังหวัด x อัตราการเติบโตของ GPP x เป้าหมายการฝึก)
มูลค่าทางเศรษฐกิจรวม 3 ปี:  631,058,576บาท
1. กำลังแรงงานที่ได้รับการพัฒนาตามมาตรฐานฝีมือแรงงาน ไม่น้อยกว่าร้อยละ  90 
2. จำนวนรายได้เฉลี่ยต่อเดือนต่อครัวเรือนเพิ่มขึ้น ร้อยละ 3 ต่อปี
3. อัตราการขยายตัวของผลิตภัณฑ์มวลรวมของจังหวัดฉะเชิงเทรา (GDP) เพิ่มขึ้น ร้อยละ 1

